b'\n_START_ARTICLE_\nNikolajus Mitkinas\n_START_SECTION_\nBiografija\n_START_PARAGRAPH_\n1953\xc2\xa0m. baig\xc4\x97 Karelijos-Suomijos universitet\xc4\x85. Nuo 1954\xc2\xa0m. SSKP narys. 1959\xe2\x80\x931960\xc2\xa0m. SSKP Karelijos srities komiteto sektoriaus ved\xc4\x97jas, 1960\xe2\x80\x931961\xc2\xa0m. \xc5\xa1io komiteto Politinio \xc5\xa1vietimo nam\xc5\xb3 ved\xc4\x97jas, skyriaus ved\xc4\x97jo pavaduotojas. 1961\xe2\x80\x931963\xc2\xa0m. SSKP Petrozavodsko miesto komiteto sekretorius, 1963\xe2\x80\x931965\xc2\xa0m. II-asis sekretorius. 1968\xc2\xa0m. baig\xc4\x97 Visuomen\xc4\x97s moksl\xc5\xb3 akademij\xc4\x85 prie SSKP CK. 1968\xc2\xa0m. istorijos moksl\xc5\xb3 kandidatas. 1968\xe2\x80\x931969\xc2\xa0m. SSKP Karelijos srities komiteto lektorius. 1969\xe2\x80\x931984\xc2\xa0m. SSKP CK instruktorius. 1984\xe2\x80\x931986\xc2\xa0m. sektoriaus ved\xc4\x97jas. 1986\xe2\x80\x931988\xc2\xa0m. LKP CK II sekretorius. Nuo 1986\xc2\xa0m. LKP CK ir jo Biuro narys. Nuo 1986\xc2\xa0m. LSSR AT deputatas. _NEWLINE_Vadovavo tautinio atgimimo ir demokratini\xc5\xb3 proces\xc5\xb3 slopinimo akcijoms. 1988\xc2\xa0m. sausio-vasario m\xc4\x97n. kovos su Vasario 16 d. min\xc4\x97jimu operatyvinio \xc5\xa1tabo vadovas. Nes\xc4\x97kmingai band\xc4\x97 sutrukdyti Lietuvos persitvarkymo s\xc4\x85j\xc5\xabd\xc5\xbeio k\xc5\xabrimuisi, atvirai vadindamas \xc5\xa1i\xc4\x85 organizacij\xc4\x85 fa\xc5\xa1istine ir reikalaudamas mesti i\xc5\xa1 partijos S\xc4\x85j\xc5\xabd\xc5\xbeio iniciatyvin\xc4\x97s grup\xc4\x97s narius.  1988\xc2\xa0m. d\xc4\x97l bol\xc5\xa1evikini\xc5\xb3 \xc4\xafsitikinim\xc5\xb3, vienvaldi\xc5\xa1kumo, asmenini\xc5\xb3 ambicij\xc5\xb3 jo atsistatydinimo reikalavo LSSR moksl\xc5\xb3 akademijos darbuotojai, S\xc4\x85j\xc5\xabd\xc5\xbeio miting\xc5\xb3 dalyviai. 1988\xc2\xa0m. rugs\xc4\x97jo 28 d. jo iniciatyva ir LKP CK I-ojo sekretoriaus Ringaudo Songailos pritarimu prie\xc5\xa1 taikaus mitingo Vilniuje dalyvius buvo panaudoti special\xc5\xabs SSRS vidaus kariuomen\xc4\x97s daliniai. 1988\xc2\xa0m. spalio m\xc4\x97n. pirm\xc4\x85 kart\xc4\x85 soviet\xc5\xb3 okupacijos metais prie\xc5\xa1 SSKP CK vali\xc4\x85 LKP CK daugumos nari\xc5\xb3 nutarimu atleistas i\xc5\xa1 pareig\xc5\xb3.'